**ПРОТОКОЛ ОТ ЗАСЕДАНИЕ НА УС НА МИГ ЧИРПАН**

Днес 26.05.2020 г. от 16.00 часа се проведе заседание на УС на МИГ Чирпан.

От седемчленен състав на УС присъстват:

1. Атанаска Тотева- Председател на УС

2. Паньо Христов - член на УС

3.Слави Стайков - член на УС

4.Таня Стоянова - член на УС

5. Валентин Ангелов - член на УС

На заседанието присъства Деляна Николова – Изп.директор.

Заседанието е редовно, има кворум и може да взема решение. За протоколист беше предложен Паньо Христов.

Председателят запозна членовете с дневния ред, като уточни, че право да гласуват имат само членовете на УС.

**Дневен ред на заседанието:**

1.Вземане на решение за назначаване технически асистент.

2. Други.

**Гласували: „за“ – 5; „против” – няма; „въздържал се” – няма**

Дневният ред се гласува единодушно.

Премина се към обсъждане и гласуване на точките от дневния ред.

**По т.1**

Председателят на УС запозна присъстващите с необходимостта от назначаване на асистент/технически сътрудник като част от персонала на СНЦ МИГ Чирпан. Длъжността е незаета от 01.12.2018. Изискванията за тази позиция са завършено образование най-малко степен „бакалавър“ и най –малко две години професионален стаж съгласно одобрената стратегия за ВОМР. Постъпило е заявление, придружено с документи: диплом за завършено висше образование, копие от трудова книжка, автобиография на Тодор Иванов Тодоров.

Слави Стайков – Тодор Тодоров го познаваме, работил е като учител по английски език в СОУ П.К. Яворов, може да бъде полезен за персонала, има изискуем професионален стаж 2 години.

Таня Стоянова – отговаря на изискванията в стратегията , работил е в ПГ по селско стопанство като преподавател по английски и е участвал в реализацията на международни проекти.

**По т.1** след разисквания присъстващите членове на УС подкрепиха предложението Тодор Иванов Тодоров да бъде назначен на длъжноста технически сътрудник и взе следното

**Решение № 1**

Управителния съвет на МИГ Чирпан одобрява кандидатурата на Тодор Иванов Тодоров за заемане на длъжността технически сътрудник и възлага на Председателя на УС да сключи трудов договор след одобрение от УО на ПРСР.

**Гласували: „за“ – 5; „против” – няма; „въздържал се” – няма**

**По т.2** от дневния ред се обсъдиха текущи въпроси на Сдружението

Председателят на УС направи предложение за промяна в бюджета за 2020 г.Предложението се отнася за необходимостта от закупуване на дълготраен актив – климатик, 1 брой.

Не се направиха други предложения. УС на МИГ Чирпан взе следното

**Решение № 1**

Одобрява промяна в заявление за одобрение на финансова помощ по подмярка 19.4 „Текущи разходи за популяризиране на стратегия за водено от общностите местно развитие” от ПРСР 2014-2020 г. (планирани дейности и разходи) за 2020 г. Приложение №3, чл.12, ал.1 от Наредба №1 от 22 януари 2016 г.

**Гласували: „за“ – 5; „против” – няма; „въздържал се” – няма**

Поради изчерпване на дневният ред заседанието беше закрито.

**Председателстващ заседанието:**

**Не се чете съгласно ЗЗЛД/**Атанаска Тотева /

**Протоколист на заседанието:**

**Не се чете съгласно ЗЗЛД /** Паньо Христов **/**